ming030890/wiki-yue-high-quality huggingface dataset:
Α 波

α 波（英文：alpha wave）係腦電波一種。呢種波喺人類當中係指頻率處於 7.5 至 12.5 Hz 之間嘅腦電波，嚟自丘腦（thalamus；主管瞓覺同扮演感知中樞嘅腦區）嗰啲 pacemaker 神經細胞嘅同步電活動。
Alpha 波可以用腦電圖（EEG）或者腦磁圖（MEG）等嘅方法量度同探測，而佢喺心理學同埋神經科學等嘅領域上俾人廣泛噉用嚟研究腦嘅活動同外界刺激之間嘅啦掕：佢喺個人醒緊合埋眼嗰陣活動強（仲要係 EEG 度到最勁嘅訊號），而喺個人擘開眼或者瞌眼瞓嗰陣會變弱。舊陣時學界仲諗住 Alpha 波代表個腦嗰塊視覺皮層（visual cortex）喺冇嘢做嗰陣嘅活動，但係近期啲嘅研究就詏話 Alpha 波反映一個腦區嘅活動受壓抑至啱。
另一方面，人腦又有所謂嘅 Mu 波，呢種腦電波頻率同 Alpha 波相近，但係功能好唔同：Mu 波主要出現喺運動皮層（motor cortex；主管身體郁動嘅腦區）嗰度，喺個人郁或者想郁嗰陣 Mu 波嘅活動會受壓制，同身體嘅郁動零舍有關係。
個名出自希臘字母當中嘅「α」，有陣時啲人又會嗌佢做「Berger 波」（Berger wave），後者呢個名係基於腦電研究個創始人漢斯伯格而改嘅。

例子
用 EEG 量度到嘅腦電活動；呢幅圖當中有好明顯嘅 Alpha 波活動－最下面嗰兩行顯示嘅係枕葉嗰頭嘅活動，而嗰兩行所紀錄到嗰啲波頻率大約係 10 Hz 左右，屬 Alpha 波。

同瞓覺嘅啦掕
有相關領域嘅科學家指出，Alpha 波至少有得分做兩種，而呢兩種 Alpha 波喺晝夜節律當中扮演咗唔同嘅角色。
Alpha 波喺瞓覺同醒嗰個循環嘅唔同階段當中都會出現：
Alpha 波最廣為人知嘅係佢會喺個人醒住、唔瞌眼瞓、唔郁又合埋對眼嗰陣出現，而呢個 Alpha 波活動主要集中喺枕葉（occipital lobe）嗰度－枕葉係大腦皮層最近後尾枕嗰忽，同處理視覺訊息好大關係，呢種活動喺一個人 4 個月大嗰陣經已有出現，雖然喺嗰段時期呢種波嘅頻率係大約每秒 4 個波，而成熟嘅一般 Alpha 波（每秒 10 個波嘅）要去到 3 歲先會完全成形；
另一種 Alpha 波係喺快速動眼睡眠（rapid eye movement sleep，REM sleep）嗰陣出現，同第一種唔同嘅係，REM Alpha 波主要集中喺近額葉（frontal lobe；塊大腦皮層最近額頭嗰忽）至大腦皮層中央地帶嘅腦區，而至於呢種 Alpha 波扮演乜嘢角色，學界就仲係眾說紛紜－有科學家主張 REM Alpha 波反映咗一種半醒嘅狀態。
Alpha 波入侵（alpha wave intrusion）係一種現象，指有陣時啲人瞓覺嗰陣喺 REM 以外嘅時期個腦有 Alpha 波出現－正常嚟講，喺呢個時期個腦應該係由低頻嘅 Delta 波主導嘅。事實係有研究發現咗，啲受試者如果喺瞓覺嗰時個腦－尤其係枕葉－度有 Alpha 波，佢哋瞓完之後傾向會覺得瞓得唔淰或者瞓得唔舒服。
目前仲未有證據可以明確噉指出 Alpha 波入侵同主要嗰啲睡眠障礙有乜嘢直接嘅關係，但係 Alpha 波入侵喺成日攰嘅病人當中相當之常見，亦都可能會加強其他睡眠障礙嘅影響。

預測出錯
廿一世紀頭嘅研究顯示，Alpha 波可以用嚟預測個人做緊嘅嘢有冇出錯。例如有份研究有咗腦磁圖，量度到個腦喺個人做嘢臨出錯之前 Alpha 波活動提高咗成 25%。做呢份研究嘅科學家用咗以下嘅簡單思路：醒緊嘅 Alpha 波顯示個腦區喺度閒置緊，而當一個做緊某個作業嘅人有多個腦區都喺度閒置緊嗰陣，噉佢應該喺度「行自動波」－冇乜點樣專心去做佢做緊嗰個作業，噉自然佢表現會下降，犯錯嘅機會會提升。喺個研究入面，當個受試者發現自己犯咗錯之後，佢會開始專心啲，而 Alpha 波活動就相應噉下降。另一方面，亦都有研究指，如果個人喺做一樣工作之前 Alpha 波活動係噉咦升一吓（跟住再跌返）嘅話，佢做嗰樣工作嘅表現會變好，噉似乎係因為喺工作之前經歷一陣 Alpha 波活動有助清除雜念。
基於呢個研究，啲研究人員仲提議可以整啲架生出嚟監察住飛機師（或者係其他身負重任嘅人員）嘅腦電活動，並且靠睇住佢哋嘅腦嘅 Alpha 波活動嚟評估佢哋做嘢專唔專心－有利於令到航空同埋其他出事就好大鑊嘅工作更加安全。

Alpha 波雜音
有研究顯示，有某一啲腦以外嘅嘢－例如係 Jell-O 呢種零食－可以對腦電圖嘅訊號造成干擾，搞到就算冇任何腦活動存在，個腦電圖嘅結果都俾出一幅望落似係 Alpha 波噉樣嘅圖。呢種偽訊號有可能會誤導醫護人員，搞到佢哋（例如）以為一個實際上腦死咗嘅病人個腦有正常嘅 Alpha 波活動。不過，如果細心啲睇嘅話，都仲係有可能分辨由 Jell-O 造成嘅流「Alpha 波」同真嘅 Alpha 波嘅。
武吉甘柏站

武吉甘柏站（英文：Bukit Gombak MRT Station，代號：NS3）係星加坡地鐵南北綫嘅地鐵站，1990年3月10號啟用。
無符號數

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:無符號數。如果個提名未完成同埋響討論頁度無留言嘅話，噉呢個標籤就可以拎走。
呢篇文要譯或改寫做粵語 （上次編輯：20241202145008）唔該去要譯成粵語嘅文章度睇睇無符號數嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=無符號數|語=唔知乜話|議=}}--~~~~加入要譯成粵語嘅文章最低下。
呢篇文可能要清理或者重寫，令佢更符合維基百科嘅質素標準。如果你有能力又咁啱得閒，可以改善吓呢篇文。呢篇文冇分類。唔該幫手同呢篇文加分類。
無符號數（unsigned）是計算機編程中的一種數值資料型別。有符號數（signed）可以表示特定類型規定範圍內的整數（包括負數），而無符號數只能表示非負數（0及正數）。
武吉巴督站

武吉巴督站（英文：Bukit Batok MRT Station，代號：NS2）係星加坡地鐵南北綫嘅地鐵站，1990年3月10號啟用。
馬球

馬球（英文：Polo，波斯文：چوگان‎）係一項騎住馬去進行嘅團體球類運動，起源自波斯，東漢時傳入中國，嗰陣叫擊鞠，到近代先至傳到英國同美國。2017年畀聯合國教科文組織列入人類非物質文化遺產代表作名錄。
佢受到國王同有錢人愛戴，喺宮廷中進行，畀人叫做「國王嘅運動」。 雖然喺呢一段時間，打波嘅方法已經變咗好多。
喺呢啲古老嘅比賽之中，兩隊人騎住馬，用長柄木槌將白波，射向對方七米長嘅球門柱。個運動男女都玩得。馬球比賽中，音樂家會演奏傳統音樂，講故仔嘅人會講古老嘅故仔。馬球結合咗運動、藝術同文化嘅元素，展現咗一個國家嘅歷史同自我認同。史上受到唔同嘅方式保護。

史
「勾幹」（Chogan）一字已廣泛應用喺藝術同文學嘅唔同領域。例如，喺菲爾多西（Ferdowsi）（廣泛認為佢係波斯文嘅保護者同《群王書》（Shahnameh）──世界上最長嘅史詩嘅作者）、魯達基（Rudaki）視為係第一個偉大嘅文學家、現代波斯話嘅天才）、尼扎米（Nezami）（喺寇咯（Khosrow）- 薩珊國王 - 同史玲（Shirin）- 亞美尼亞公主嘅愛情故事中）、薩迪（Sa'adi）、哈菲茲（Hafez）同其他偉大嘅波斯詩人。 呢個字都係好多有價值嘅波斯微縮模型同陶器設計嘅主題。
「勾幹」最早出現喺阿契美尼德時代（儘管有人話佢可以追溯到米底時代），然後通過擴展阿契美尼德邊界搵到通去其他國家嘅路。正係蒙古人喺入侵伊朗並熟悉波斯文化後，喺東亞國家中推廣喬幹。但係第一份提到「勾幹」係伊朗遊戲嘅文獻可以追溯到薩珊王朝時期。公元六百年左右，土庫曼人同波斯人之間有比賽，土庫曼人贏得咗比賽。
後來喺薩法維時代，阿拔斯一世（1571–1629）揀咗伊斯法罕做首都，同時下令建造伊瑪目廣場時，廣場上演奏咗喬幹。直到依家，作為標準使用嘅廣場上仍然可以使用兩個原始嘅石頭球門柱。 國王喺阿里卡普宮嘅露台上睇比賽。事實上，薩法維時代正係爾種古老嘅波斯遊戲最興盛嘅時期。
「勾幹」喺 1860 年畀英國軍官同士兵由印度帶返佢哋嘅國家，之後喺英國流行起來。 然後佢傳到其他歐洲國家、美國同拉丁美洲國家。 喬根喺1900年首次被列入喺巴黎舉行嘅奧運會。 今日，喺世界上嘅一啲國家，用大象而唔係馬匹演奏。 高爾夫同曲棍球係受伊朗傳統運動「勾幹」（喺其他國家叫做 「Polo」）啟發嘅兩項運動。
「勾幹」唔只係一個遊戲！仲係一種戰略遊戲，需要騎手同馬匹嘅身體體力同技巧，就好似一場微型戰鬥。以前係一場展示波斯騎手嘅騎術、格鬥、玩耍同埋馬匹嘅格鬥技巧、速度同敏捷嘅表演。「勾幹」嘅馬稱為馬球小馬。 由於騎馬喺過去係一種軍事習慣，波斯人相信喺「勾幹」表現出色嘅馬，喺戰爭亦會表現出色。

比賽
騎手同喬幹馬都必須配備安全設備。球員喺比賽中嘗試用長柄木槌傳波同控制個波。木槌長約 130 厘米，同另一個相互垂直嘅圓柱形木塊（約 25 厘米）相連。個波大過網球少少，大約 140 克。草地長 274 米，闊 145 米（約六個足球場咁大）。
每支球隊有四個球員：一個前鋒，另一個做前鋒同後衛角色嘅前鋒，一個處於關鍵位置並且通常係球隊中得分最高嘅球員，主要負責將防守角色轉變為進攻角色，同埋為球隊創造機會，守門員就要保護個龍門，擋住對面個波。而比賽嘅目的係將個波打入對面個龍門。由於「勾幹」 係一款快速遊戲，玩家必須隨時準備好及時改變佢哋嘅角色。
比賽分為兩個半場，共六節，每節七分鐘。每節叫「chukka」。喺比賽結束時，如果冇人贏嘅話會由裁判加時比賽。搶先入波嗰隊贏。每兩節之間嘅休息時間三分鐘，兩次半場之間嘅休息時間五分鐘。因為比賽屬於體力活動，所以喺每一節之間用新嘅馬來代替攰咗嘅馬。
比賽開始時，兩隊球員騎係馬背上面，喺場地中線後面排成一排，面向對方，由裁判員將個波掟入去。之後由一至兩名裁判員主持比賽。裁判員騎馬。裁判坐喺場邊，當裁判員無法就犯規達成一致時，裁判將進行仲裁。
當個波越過球門線或者出界嗰時，防守方應重新開始比賽。 如果防守方將個波擲出界外並烏龍球，進攻方就可以喺離出球地點84米外開「任意球」。 如果個波過咗底線，但冇越過球門，防守方就要喺出界嘅地方將佢打返入比賽場地。當一個球員騎向個波而且個波又喺佢右手邊時，佢擁有「先行權」。呢種情況之下，除非喺規定嘅標準距離外，唔係嘅話唔俾任何人阻止球員擊球。只要有犯規，比賽就會暫停。擋喺人哋隻馬前面，並危及球員人身安全；同埋由左手邊擊球，都算犯規。每次入波後，進攻方向掉轉，裁判將個波放喺場地中間。玩家可以喺兩節之間休息一陣。
「勾幹」傳統上受到伊朗家庭同當地人嘅保護。今時今日，伊朗馬球（「勾幹」）聯合會係喺該國推廣呢項傳統運動嘅權威。
黃敏蕎

黃敏蕎（英文：Melody Wong，2004年10月9號—），綽號阿妹，係香港女歌手，ViuTV選秀真人騷《全民造星IV》96強參賽者，而家係女子組合Lolly Talk成員。

簡歷
黃敏蕎中學讀播道書院。
黃敏蕎2021年以16歲嘅年紀參加《全民造星IV》，參賽編號33號。佢喺第一輪比賽被安排一樣係16歲嘅曾業喬（燒賣）互鬥輸咗跌落復活區，最終未有獲復活而淘汰，唔少觀眾都戥佢唔抵。
賽後佢依然有幕前演出，做過ViuTV節目《囝囝女女730》嘅嘉賓。另外，佢亦獲邀加入由《造星IV》參賽者自組組合Lolly Talk，做咗其中一位成員。

音樂作品
想搵團體名義的音樂作品，請睇Lolly Talk。

表演、訪問同活動
想搵團體名義嘅表演、訪問同活動，請睇Lolly Talk。

廣告同代言
想搵所屬團體Lolly Talk名義參與嘅品牌代言，請睇「Lolly Talk § 品牌代言」。
趙梓喬

趙梓喬（英文：Yolanda Zhao，1990年4月1號—），花名小喬，係香港無綫電視前經理人合約女藝員。

簡歷
趙梓喬喺上海出世，上海戲劇學院播音主持課程畢業，2013年加入無綫電視，無綫娛樂新聞台前國語主播，係電視台入面年紀最細嘅主播。2021年5月離開無綫電視。
范文雅

范文雅（Aliya Fan，1985年11月4號—）係香港無綫電視前藝員，主要工作係做無綫娛樂新聞台女主播，亦有拍過其他節目，譬如遊埠節目《3日2夜》。

生平
范文雅於1985年11月4號喺廣東深圳出世。范文雅喺澳洲蒙納殊大學讀完碩士文憑，2010年參選墨爾本華裔小姐競選攞冠軍，同年到香港參選國際中華小姐競選入圍最後十強，之後加入咗無綫電視，被安排TVB娛樂新聞台女主播工作。
2015年，隨住六合彩搞珠播映權轉去無綫電視，佢同蔡運華、陳思琦、吳珮如亦畀香港賽馬會安排做其中一位主持。2021年8月23號離開無綫電視。
謝芷蕙

謝芷蕙（英文：Cammi Tse，1995年3月18號—）係香港模特兒，因為畀傳媒高調公開佢同歌星陳冠希有親密關係而出名。另外，佢個樣畀人認為同男性形象設計師張學潤（中文：張學潤）有幾分似，而香港有線電視就因為咁而喺講鬼節目《怪談》畀佢哋兩個同場做主持。

生平
謝芷蕙喺中國內地鄉郊出世，1999年跟亞爸亞媽移民香港，喺仁濟醫院羅陳楚思中學畢業。
2010年，謝芷蕙加入香港嫩模組合Fantasy。
2011年8月，謝芷蕙向香港媒體暴露：佢單獨喺台灣男模沈志明（中文：沈志明）香港家中參加派對後被沈志明逼迫觀看佢自瀆，此後一蹴而紅。
2011年10月30號，香港媒體曝光了陳冠希與謝芷蕙“舌吻”照片，謝芷蕙承認自拍與陳冠希熱吻，陳冠希也承認與謝芷蕙已經有6個月嘅戀愛史，並表示賣了内衣送給謝芷蕙，穿戴上校服，滿足自己嘅“龍友癮”。
2011年11月，香港媒體持續對陳冠希和謝芷蕙事件發酵，並且認為謝芷蕙已經失去童貞，謝芷蕙表示：“我没有和Edison（陳冠希）發生任何關係，不要亂寫，我壓力很大！”還表示願意驗明正身，“以證清白”。

舌吻門事件嘅評價
香港著名演員曾志偉對陳冠希和謝芷蕙鬧出嘅鬧劇怒斥陳冠希：“其實是一件頗荒謬嘅事，佢真是不長記性。”，“得、失都是佢自己嘅，之前要等三、五年，這次要再久一點啦，没人能夠教到佢，自己去反省吧！”

當主持被觀眾投訴
2012年3月17號，作為《怪談．靈搜奇》主持嘅謝芷蕙因少出聲，不懂答問題而即場被觀眾來電痛罵二分鐘。姓陳女觀眾不滿不懂回答及少發言嘅謝芷蕙，而破口大罵，該觀眾說：“我想問Cammi憑什麼坐喺這主持，我覺得佢嘅樣子本身已經趕客，坐喺那整晚又搭不上嘴，問又不會問，連師傅都說佢喺發夢，坐喺那做什麼主持呀？觀眾看到都難受呀。”又直指謝芷蕙沒作事前準備，其後再回應主持張學潤（中文：張學潤）（Nel Nel）為謝芷蕙嘅維護和解釋。該觀眾表示不論老少，觀眾要求嘅是專業和有做足「功課」嘅節目主持。其後，事件登上蘋果動新聞，謝芷蕙被網友再批判。

與中國內地富二代拍拖
2013年, 謝芷蕙與中國內地富二代（中文：富二代）Jayden拍拖，2015年更獲男友打本，喺廣州天河區開設時裝店，裝修連租金花近百萬人民幣，佢表示店鋪現已上軌道，每月賺近十萬。Cammi與男友將再下一城，準備大搞時裝批發生意。開鋪做老闆，過著悠哉游哉嘅闊太式生活。現時謝和男友同居於廣州近三千呎獨立屋嘅佢，就表示已經與男友有結婚共識。

與富有男友被貼街招追債
謝芷蕙近年淡出娛樂圈，但仍生活過得越嚟越富貴，2021年4月有網民喺街上驚見街招指謝芷蕙與現任男友是「老千情侶」，而謝回應表示知道係邊個做，更疑似喺Instagram直斥對方。
杜弗地鐵站

杜弗地鐵站（英文：Dover MRT Station，代號EW22）係星加坡地鐵東西線嘅其中一個車站，喺星加坡本島女皇鎮規劃區。杜弗地鐵站係星加坡地鐵第一個採用側式月台嘅架空車站。
麥當雄

麥當雄（英文：Johnny Mak Tong Hung，1949年12月2號—）係香港電影導演、編劇同監製，以整警匪片見稱。1970年代麗的電視（亞洲電視前身）監製、麗的電視第一台（後來嘅本港台）台長，多次收視打敗無綫。至1980年代成為電影監製，攞過第十一屆香港電影金像獎最佳編劇。

生平
麥當雄1949年喺英屬香港出世，出身喺亞洲電視嘅前身麗的電視。佢喺1962年考入聖若瑟書院，同劉松仁係同學。1969年喺香港聖若瑟書院畢業後，喺中西英文書院中學部教歷史科。至1970年同劉松仁一同加入麗的電視第五屆藝員訓練班，旋即轉投幕後。同期曾經喺1970年代香港電視黃金時期，麥當雄做麗的電視監製，主政麗的電視劇製作。早喺1974年佢開拍咗《十大奇案》就成功威脅無綫。之後開拍咗《大丈夫》、《大白鯊》、《鱷魚淚》、《天蠶變》等電視劇，都取得唔錯成績。
當其時麥當雄作風素以大膽見稱，如開拍《天蠶變》遇上主角鬧不和，麥當雄乃藉修改劇本乘機易角，引嚟轟動。後來無綫拍《楚留香》力抗《天蠶變》，麥當雄又以有限資源開拍咗八集週末劇《俠盜風流》，以穩住《天蠶變》收視。
當1981年麗的電視宣佈賣盤時，麥當雄適逢港產片崛起，投身電影界，成立咗自己嘅電影公司。佢監製嘅第一部電影《靚妹仔》就攞到佳績。到1984年《省港旗兵》更為麥當雄贏得台灣金馬獎最佳導演。
麥當雄多數以監製身份主導其電影創作，得《省港旗兵》等少數電影係由麥當雄親自導演，而日後較突出嘅作品例如《跛豪》、《三狼奇案》、《玉蒲團之偷情寶鑑》唔係以監製身份掛帥，就係出任編劇。佢啲作品多以警匪片、風塵片為題，有評者以「男盜女娼」來形容，題材上都多非原創，如《三狼奇案》係取材自1974年電影《天網》；《法內情》則續拍自吳思遠嘅《法外情》等等。不過相對於同期電影，麥當雄嘅作品都屬嚴謹、專業之作。當中《省港旗兵》曾為麥當雄獲得金馬獎最佳導演，亦喺2005年被選為百年內最佳一百部華語電影嘅第六名。佢嘅另一製作《跛豪》曾經獲得第十一屆香港電影金像獎最佳電影、最佳編劇，票房更創下3800萬港元佳績。由佢製作嘅三級色情電影《玉蒲團之偷情寶鑑》嘫香港同歐美地區亦受到唔少影迷歡迎。
隨著1990年代中後期港產片市道不景，公司幾乎冇任何出品，1998年麥當雄淡出電影製作，而改喺中國大陸經商。其最後一部電影係1997年上映嘅《黑金》。
裕廊東站

裕廊東站（英文：Jurong East MRT Station，代號：NS1/EW24/JE5）係星加坡地鐵南北綫、東西綫同裕廊綫嘅地鐵站，1988年11月5號啟用。
楊舒婷

楊舒婷（粵拼：joeng4 syu1 ting4；英文：Sadelle Yeung，1989年—）係香港女模特兒，2012年出道，主要都係拍廣告。佢參選2015年度香港珠寶小姐入到總決賽，不過攞唔到獎。

簡歷
楊舒婷香港出世，2001年到2006年讀女校梁式芝書院，嗰時英文名Sharon Yeung，中五畢業。2006年到2010年就讀香港專業教育學院 (IVE), 修讀四年制的多媒體設計課程。佢2012年開始做模特兒，先後加入過幾間模特兒公司。
2018年7月，佢畀網民發現喺instagram度瘋狂偷圖post，包括偷其他人嘅旅行相同整嘢食相，企圖包裝到自己好識得享受生活，獲方力申力撐佢係活在當下，更獲一眾網民叫佢做「牛油果女神/KOL」。
2020年，佢正式加入藍絲陣營，幫手撐香港國安法。
胡應湘

胡應湘爵士，GBSTemplate:KCMG（Sir Gordon Wu，1935年12月3號—）係香港生意人、商界親中陣營政治人，合和實業創辦人，廣東花縣人，胡忠個仔，胡文新嘅老頭。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
凌嘉勤

凌嘉勤，SBS（英文：Ling Kar-kan，1957年—）係一位香港城市規劃師，曾經做過香港特別行政區政府規劃署署長同埋香港規劃師學會會長，佢喺香港公務員隊伍退休之後繼續擔任唔同公職。佢而家係香港房屋協會主席、郊野公園及海岸公園委員會主席、香港理工大學暫任副校長（校園發展及設施管理）、賽馬會社會創新設計院總監、土地測量及地理資訊學系實務教授。

生平
凌嘉勤喺香港大學城市規劃學碩士課程畢業之後，喺1983年9月加入咗香港政府做助理城市規劃師，之後喺1996年5月升職做總城市規劃師，2008年6月升職做政府城市規劃師，2011年2月升職做首席政府城市規劃師，最後喺2012年12月9日起做規劃署署長，去到2016年11月21日退休。佢任內負責好多香港嘅大型規劃項目，包括制訂《北部都會區發展策略》。凌嘉勤喺2007年至2009年之間曾經做過香港規劃師學會會長。
2017年6月30日，香港政府公佈授勳及嘉獎名單，凌嘉勤因為幫政府同香港市民服務，表現卓越，尤其喺推動城市規劃專業提供優質服務、增加土地供應，同埋促進香港可持續發展等嘅工作範疇裏面貢獻良多，獲得特首頒授銀紫荊星章。
2019年8月30日，凌嘉勤被香港政府委任做郊野公園及海岸公園委員會主席，任期兩年。他分別於2021年及2023年時獲政府續任主席一職，任期至2025年8月31日為止。
2021年，香港政府請咗凌嘉勤做港深合作策略規劃顧問，任期六個月。
2024年3月16日，凌嘉勤暫時擔任香港理工大學副校長（校園發展及設施管理），接替唔做嘅黃煜新副校長。
2024年9月13日，凌嘉勤喺香港房屋協會第七十二屆周年委員大會上面當選做房屋協會主席，任期三年。
Astro QJ

Astro QJ係馬來西亞Astro擁有第二個中文高清頻道，全天候24小時播出。呢個頻道主要播出嚟自中國大陸電視劇、紀錄片、綜藝節目等等。呢個頻道有中文、英文同馬來文字幕服務。
HCESAR鍵盤

HCESAR係一種已經過時嘅打字機同電腦鍵盤布局。「HCESAR」係呢個鍵盤布局字母區第一行嘅頭六個字母。鍵嘅安排順序由葡萄牙總理薩拉查喺1937年7月21號行政命令設計。
設計係基於葡文字母嘅使用分佈，常用嘅擺喺中間。
佢嘅其中一個特色係無「0」呢個掣，要用大楷「O」嚟撳。有啲甚至無埋「1」掣，要用細楷「l」嚟代替。 呢個鍵盤適用於 Windows 、 macOS 同 Linux 。
鍾楚曦

鍾楚曦（粵拼：zung1 co2 hei1；英文：Elane Zhong；1993年3月18號—）係中國大陸嘅女演員，廣東廣州人。2013年出道，曾經拍過愛的婦產科同芳華呢兩部片先至出名。

生平
鍾楚曦喺1993年3月18號喺廣東廣州出世，佢阿爸係廣州人，阿媽係江蘇南京人。佢從3歲開始，一直受阿媽影響而開始學跳舞。2003年考入咗廣東舞蹈學院（而家係廣東舞蹈戲劇職業學院）而開始學咗6年嘅中國舞。2010年畢業之後考到上海嘅戲劇學院民間表演系直到2014年畢業為止。期間喺2013年試過喺湖南衛視拍《愛的婦產科》而出名。隨後喺華東嘅浙蘇滬三地及北京拍過幾部劇集。
喺北京拍劇期間，佢啲動作俾馮小剛睇啱而入選到拍電影嗰行而拍咗《芳華》呢部戲重喺2017年11月25號入選臺灣金馬獎攞埋最佳新人獎。
中國大陸

根據實際控制邊界確立嘅中國大陸、香港、澳門、臺灣地區相對位置。
中國大陸標音官話- 中文拼音 Zhōnggúo Dàlù - 通用拼音 Jhonggúo Dàlù - 威妥瑪拼音 Chung¹-Kuo² Ta⁴-lu⁴ - 國語羅馬字 Jonggwo Dahluh - 注音第二式 Jūng-gúo Dà-lù - 注音符號ㄓㄨㄥ ㄍㄨㄛˊ ㄉㄚˋ ㄌㄨˋ第啲官話- 南京官話拼音 zhong1 guä5 da4 lu5 閩語- 閩南語白話字 Tiong-kok Tāi-lio̍k - 閩東語平話字 Dṳ̆ng-guók Dâi-lṳ̆k - 潮州話拼音  Dong1 gog4 Dai6 lêg8 (幫手·有關) 吳語- 拉丁化 tson平 koh入 du去 loh入 粵語- 粵拼 zung1 gwok3 daai6 luk6
中國大陸（粵拼：zung1 gwok3 daai6 luk6）指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但佢哋因分別喺1997年同1999年主權先畀咗中華人民共和國，兩地唔歸入中國大陸。
中國大陸係中國政局各方同各地華人可以接受嘅名，因為唔會講到係中華民國定中華人民共和國呢個敏感問題。

中國內地
内文：中國內地
「（中國）內地」係香港同澳門官腔用詞，政治意味濃。「內地」嘅呢種用法，來自中國舊朝代及大日本帝國。
港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。然而香港同澳門政府，已經揀咗「內地」作文雅用詞，忽略佢可能有殖民主義色彩嘅嫌疑。

中國國內
海外華人興用「中國國內」。

祖國
其它叫法重有地域意思含糊嘅祖國，喺政治宣傳度猛咁出現，經常用來表示同埋捧個政府。
1931年

1931年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
民國二十年
越南（農曆）
保大五年十一月十三~保大六年十一月廿三
朝鮮半島
檀紀：4264年
主體二十年
日本
皇紀：2591年
昭和六年
佛曆：2473年~2474年
回曆：1349年8月11號~1350年8月20號
猶太曆：5691年4月12號~5692年4月21號

大件事
1月17號：中國共產黨領導嘅左翼作家聯盟中五位作家柔石、李求實、殷夫、胡也頻、馮鏗喺中國國民黨嘅大搜捕入面喺上海被捕。
3月3號：美國總統胡佛將《星條旗》定為美國國歌。
4月9號：紐約市帝國大廈落成，高1250呎，有102層樓，係當時全世界最高嘅建築物。
4月14號：西班牙議會驅逐國王亞利方疎十三世，成立西班牙第二共和國。
6月26號：中村大尉事件（日文：中村大尉事件）——張學良部下關玉衡（中文：关玉衡）處決違反入境條件嘅日本陸軍參謀中村震太郎等人。
9月18號：日本關東軍出兵攻擊瀋陽兵工廠同埋中國東北軍駐地北大營，瀋陽迅即落入日軍手上，史稱「九一八事變」。
12月11號：英國國會通過威斯敏斯特法案，確立加拿大、紐芬蘭、澳洲、新西蘭、南非同愛爾蘭自由邦等自治領享有獨立嘅立法權。
夏天：1931年江淮大水災——中華民國包括長江、淮河、珠江、黃河等等幾大河流一齊發洪水，至少14.5萬人死，係20世紀最多人死嘅天災。
903專業推介

903 專業推介（英文：903 Top 20）係香港商業電台嘅一個電台節目，由Donald主持，逢禮拜六上晝11點至中午1點喺商業二台播出。

節目內容
呢個節目係統計商業二台過去一週20首最高播放率華語歌曲，然後播出。每週結果將會影響各歌手嘅成績，然後決定年尾嘅叱咤樂壇流行榜頒獎典禮內各個獎項邊個有，就因為播放率嘅透明度高，樂迷會因獎項嘅結果有差別而感到唔滿意。
鞏姿希

鞏姿希（粵拼：gung2 zi1 hei1，英文：Krystl Kung，1993年4月5號—）係香港女藝人，2018年度香港小姐競選參選佳麗，最後打入20強。選後加入無綫電視，主要工作係娛樂新聞主播。

簡歷
鞏姿希有一個細佬。鞏自細喺香港生活，初中讀過港島中學。後嚟去英國讀書，喺倫敦帝國學院策略營銷學碩士畢業，2018年到香港參選香港小姐。佢自己精通五國語言（粵語、普通話、英文、日文、韓文），又識拉二胡。
唐寧 (香港)

唐寧（粵拼：tong4 ning4；英文：Leila Kong Lai-na；1981年12月5號—），原名江麗娜，香港女演員，舊時係童星，出名角色係電影《縱橫四海（中文：縱橫四海 (電影)）》嘅「紅豆」（鍾楚紅）細路版，之後曾經拍過無綫電視、亞洲電視劇集同埋亦做過香港電視網絡藝員。

演出
呢個表唔完整，歡迎加料。
達連艾堅遜

達連艾堅遜（英文：Dalian Robert Atkinson，1968年3月21號—2016年8月15號）係英倫足球員，司職前鋒，效力過英格蘭超級足球聯賽嘅阿士東維拉同曼城足球會等等球隊。
東姑

東姑阿都拉曼（舊譯東姑鴨都拉曼，Tunku Abdul Rahman Putra Al-Haj ibni Almarhum Sultan Abdul Hamid Shah，1903年2月8號—1990年12月6號）係馬來西亞第一任首相，尊稱「國父」。

早年
東姑喺1903年2月8號喺吉打州亞羅士打嘅皇宮出世。老豆係吉打州第24任統治者；阿媽係吉打蘇丹嘅第四位王妃。東姑喺屋企排第七。由於佢係庶子，所以佢冇吉打皇位嘅繼承權。東姑細個住喺吉打皇宮，當佢大個啲，就自由出入皇宮同平民細路玩。雖然佢阿媽好反對，但係要照顧蘇丹而管唔到佢。喺當時嘅吉打，瘧疾同霍亂係好普遍嘅病。東姑嘅阿哥同一個家姐都係因為霍亂而死。而東姑本身都有瘧疾，一直到佢喺1920年離開馬來西亞去倫敦求學時先好返。
金幣

一個出自 16 世紀法國嘅金幣；個銀仔上嘅係亨利二世個樣。自古以嚟，人類就一路都有用金幣嚟做通貨。
金幣（粵拼：gam1 bai6）顧名思義係指用金造嘅銀仔。自古以嚟，金幣就成日都畀人攞嚟做貨幣嘅一部份，而到咗廿一世紀初，啲人時常都會買金幣，作為一種投資：金幣升值潛力可以好高，尤其係一啲限量版、發行預咗畀人攞去收藏嘅金幣；呢啲金幣經常會畀人攞去炒，買咗返嚟分分鐘可以用高過買價幾倍嘅價放返出去，例如美國金鷹幣就係噉。

投資用
2021 年嘅美國金鷹幣；個金幣上面印咗美國嗰句官方格言—
In God We Trust（粵譯：我哋信任上帝）
内文：黃金投資
睇埋：投資型硬幣同金條
金幣係黃金投資其中一種最常見嘅形式：自從人類文明早期開始，黃金一路都係一種有價值嘅資產，成日畀人攞嚟做通貨；黃金嘅一種重要特徵係本身就有價值，唔似得銀紙噉—銀紙有價值係源於啲人信個經濟體，一旦啲人對個經濟體喪失信心，例如政府亂咁印銀紙，銀紙就可能會突然間冇晒價值；相比之下，金可以用嚟造首飾同埋電子元件等嘅物品，所以永遠都梗會或多或少有啲價值；除此之外，金又有個好處，就係市場流通度夠晒高，可以話放就放，唔似得例如房地產噉吓吓都要搞一排（例如約時間睇樓）先至放得到。而啲人要買黃金做投資，其中一種最常見嘅方法就係去銀行等嘅地方購買金幣。
不過，買金幣都有小心提防假嘢。一般認為，防範假金最簡單嘅方法，係淨係幫襯規模同名氣都有返咁上下嘅交易商：呢啲交易商往往有嚴格嘅基準檢驗自己買賣嘅金幣；而且喺正常情況下，交易商唔想假金搞到啲人對黃金失去信心—啲人對金失去信心唔肯買金，黃金交易商冇著數；因此，呢啲交易商有能力亦有誘因想確保自己啲金係真嘅。

攞嚟儲
内文：儲銀仔
儲銀仔顧名思義就係指緊一個人走去收集各種嘅銀仔。儲銀仔可以係純嗜好，亦可以係儲嚟預咗攞去炒賣嘅。儲開銀仔嘅人，基本上實會收集金幣，尤其係一啲限量版或者有紀念價值嘅金幣，佢哋仲會好擏惜自己啲收藏品，務求想自己啲收藏品 kip1 住喺最佳狀態。
有歷史意義嘅金幣可以好有價值：有唔少金幣都有特製嘅圖案，紀念緊某啲歷史大事或者人物，啲人要賣走手上嘅紀念金幣嗰陣好多時都賺大錢—佢哋嗰個賣價可以係「熔咗個金幣啲金值嗰個價」嘅 1.8 倍咁多；而根據紀錄，喺 2021 年嘅美國有人攞咗一個出自 1933 年嘅雙鷹幣去拍賣，最後以 1,890 萬美金咁高嘅價成交，成為咗當時全美國最值錢嘅金幣。

簡史
睇埋：錢嘅歷史同錢
金幣呢家嘢，喺公元前嘅時代已經存在。考古學家掘過公元前 6 世紀利底亞嘅文物—利底亞係西亞嘅一個古國，位置大致相當於現代嘅土耳其西部。當時嘅利底亞人已經有喺度用金幣，佢哋會用琥珀金（一種自然形成嘅金銀混合物；當中銀嘅含量最少有 20%）嚟整銀仔，可以算係原始嘅金幣。
東亞嘅金幣歷史都好久遠。早喺春秋戰國時代（西曆約莫公元前 770 年至 403 年）晚期，楚國已經有楚金版呢樣嘢。楚金版係一塊塊板或者餅噉形、刻咗啲文字喺上邊嘅金，用嚟做通貨，而且含金量仲非常之咁高—研究估計話，一塊楚金版有九成以上嘅重量都係金。證據顯示，當時嘅中國有廣泛噉使用楚金版—考古學家有喺湖北、湖南、安徽、陝西、河南、山東同江蘇等咁多唔同地方掘到楚金版。
南京博物院收藏嘅楚金版南京博物院收藏嘅楚金版 日本江戶時代嘅金幣日本江戶時代嘅金幣
亞力士伊禾比

亞力士伊禾比（英文：Alex Iwobi，1996年5月3號—）係尼日利亞男足球員，身高180厘米，重75千克，踢前鋒，2015年出道。

葳蕤史
呢節要加長。
人牆定位噴霧

喺2014年FIFA世界盃嘅瑞士同厄瓜多爾打嘅比賽入面，球證喺厄瓜多爾隊開嘅罰球嗰陣用咗人牆定位噴霧。
人牆定位噴霧（粵拼：jan4 coeng4 ding6 wai2 pan3 mou6）係大型足球比賽入面，球證成日用到嘅一種泡沫噴霧。噴條白界喺地下，等球證睇到個位，保證比賽公平。而一定時間之後，白界會冇咗。

史
其實最早同人牆定位噴霧有關嘅記載係喺20世紀80年代，由一間公司同波比查爾頓、重有英格蘭足協杯嘅球證——尼路米茱利負責搞嘅嘢。不過嗰陣英格蘭足協杯唔受呢啲嘢，即使係用喺個場邊度噴都唔畀。包括埋Adidas嘅英國分公司都話唔會出呢啲噴霧產品。
而第一次真正用人牆定位噴霧喺比賽入面嘅，就係喺2000年嘅巴西國內聯合聯賽盃（葡萄牙文：Copa João Havelange）。呢隻噴霧嘅第一隻最成功嘅版本喺2002年，由一個阿根廷嘅企業家帕羅·斯路華發明出嚟嘅，佢嗌咗呢隻噴霧係「9-15」，但係，呢隻噴霧俾巴西嘅發明家——艾利雅·列馬喺2002年10月29號攞咗專利。就係因為噉，呢隻噴霧喺好多嘅國際足球比賽入面有用到。而呢隻噴霧嘅發展頂峰係喺2014年6月嘅世界盃入面用嘅「9-15」專業版本。

作用
呢種噴霧成日用喺罰球入面，球證喺搞緊罰球嗰陣用呢種噴霧，喺要褪後嘅位（9.15米以外）噴條白界出嚟，唔畀啲人牆向前過界，而呢條界喺噴咗出嚟之後嘅45秒就冇咗，唔會喺球場留低任何痕跡。而且呢隻裝備細到可以掛喺球證條腰度，重唔影響判決，而且呢種泡沫係冇毒嘅。

成分
人牆定位噴霧入面嘅液體係由差唔多80%嘅水同20%嘅丁烷嚟整嘅，而其他嘅表面活性劑方面，凈係用咗差唔多1——2％到。而喺個掣㩒低嗰陣，由於壓力嘅膨脹關係，丁烷就變成好似啲噴霧噉嘅細珠仔滴出嚟，重喺地面度出咗啲好似撳喺水嘅一笪泡泡噉，最後丁烷因為吸收咗空氣嘅熱量先至蒸發嗮。而呢樣嘢最先係俾美國佬攞咗專利。

比賽應用
呢隻噴霧喺以下呢啲足球大賽入面用咗：
2011年嘅南美解放盃（第一個大型聯賽用咗呢隻噴霧）
2012年喺日本辦嘅世俱盃
2013年喺土耳其辦嘅世青盃
2013年喺摩洛哥辦嘅世俱盃
2014年喺馬耳他同戈佐島入面辦嘅歐洲青年足球錦標
2014年巴西辦嘅世界盃（第一個世界盃賽用咗呢隻噴霧）
呢個噴霧第一次出現喺世界盃嘅比賽就係2014年6月12號晚黑開幕嘅巴西同克羅地亞打嗰場，係由日本球證西村雄一用咗呢樣嘢。
人狗關係

人狗關係可以追溯到15000年前喺德國波恩 Oberkassel 發現一隻狗同兩個人一齊合葬。長久以嚟，狗都被稱呼為「人類最好嘅朋友」，用來形容狗對人類嘅陪伴同埋忠誠。生物學上有啲學者亦會話人狗關係係屬於生物學上嘅互利共生。

史
人同狗之間連結首先由 Boris Levinson 確定，而Boris Levinson係知名於無意中發現寵物治療嘅科學家。嗰陣佢發現有啲唔肯同人溝通或者有社交障礙嘅小朋友，會同佢隻狗Jingles有正面嘅互動。而佢嘅發現後來就畀Sam and Elizabeth Corson，兩位專門研究寵物治療嘅先驅科學家進一步確定。喺1983年，科學家Leo K. Bustad喺維也納一個學術會議發表咗一個關於人類同寵物之間關係嘅演說，確立咗「human–animal bond」呢個學說詞語。自此之後，科學界就越來越多關於人狗關係嘅研究。

人類寵物
喺世界各地，都有好多人將狗當做寵物，甚至係自己屋企人。其中金毛尋回犬，拉布拉多尋回犬都係非常受歡迎作為寵物嘅犬種。
養狗做寵物，可以話係一個跨階層種族嘅人類行為。例如，台灣總統蔡英文就喺2016年領養咗三隻退役導盲犬，仲時不時帶佢哋同傳媒見面。

支援人類生活嘅角色
一隻戰鬥追踪狗同佢嘅管理者
狗喺1970年代開始，就喺唔同嘅位置幫助人類。例如，有研究指出狗嘅嗅覺好犀利，可以感受到人類嘅恐懼，擔心同埋信心。所以，狗有時會用變身幫助視障人士，行動不便，或者有其他醫療需要嘅人類。喺部分醫院，有狗狗幫助嘅治療亦會被叫做動物輔助治療（animal-facilitated therapy, AFT）。呢啲治療會用到一啲受過訓練同埋得到認證嘅動物作為患者康復計劃嘅一部份，而且已經可以提供更好痊癒嘅環境，減少心理不安嘅症狀，辨認癌症患者，提供病發預警同埋辨認過敏症狀。
狗亦可以安撫人類情緒，有時會出現喺安老院，大學或者其他地方。例如，香港大學圖書館就有一隻叫Jasper嘅英國古代牧羊犬，擔任治療犬角色，喺大學幫助同學舒緩考試壓力。港大仲同佢整咗一張職員證。面對孤獨，抑鬱或精神病困擾嘅人，見到呢啲治療犬，好多時都會搵到安全感。不過，呢啲提供情緒支援嘅狗狗，一般就唔需要特別嘅篩選或者訓練。

獲頒發人類證書嘅狗狗
内文：獲頒發人類證書嘅非人類動物
有一啲動物會基於唔同嘅原因獲頒發一啲本來應該比人類嘅證書。好多時候呢啲都係用來證明頒發嘅學校係野雞大學，但亦有一啲院校係基於幽默感去頒發學位畀動物。

對人類文化嘅影響
由於啲人真係太錫啲狗狗，當佢哋好似人咁，有啲人會稱呼狗狗做「汪星人」。
拔布奇諾係一啲西方國家嘅咖啡店入面，提供俾狗狗嘅嘢飲。
2016年，美國藝術家凱倫‧查克因為拍攝咗一批食物同狗仔嘅對比圖，而呢啲圖成為網絡迷因，因而得到一啲關注。
出入境自由

出入境自由、行動自由（英文：Transit rights, or Freedom of Action），係現代國家公民擁有嘅根本權利，其他國家公民擁有嘅部分權利。出入境自由嘅自由度係由主權國家規定嘅。但有時限制佢可以係處罰等各方原因。

自由同限制
限制出境/限制入境、又叫做禁止出境/禁止入境，係對公民居住自由同遷徙自由進行限制嘅行政處分。限制入境同佢相對，常規做法有指定居所監視居住、同埋旅遊禁令等。

香港
睇埋：基本法
《基本法》31條指，香港居民有「自由遷徙（freedom of movement）」同埋「自由移居 freedom of emigration」到境外之合法權利。而且有權旅行（travel）同相關自由進出權（enter or leave the Region）。但同時寫住法律限制到此種自由。例子有：過去一般人出入中英街、英軍軍營都要「禁區紙」先入到去。2022年5月11號，香港國安處用涉「勾結外國勢力罪」逮捕包括陳日君、吳靄儀、何秀蘭同埋何韻詩四名「612人道支援基金」信託人，陳日君受刑事處罰，限制出境。

台灣
刑事訴訟法2019年6月19號修正，新增限制出境、出海規定。中華民國管制統治領域內人士禁止出國。如不准搭飛機或船出國。又限制出海，則搭船去澎湖、綠島、金門、馬祖等出海會禁止。

大陸
2015年，中文維基百科遭到防火長城封鎖後傳出，有管理員遭大陸禁止離境多年，當局未講原因，而佢本人同埋相熟異見人士相信，遭此限制同要阻止佢參加互聯網類現場會議有關。

大馬
2018年5月12號，新任馬來西亞首相馬哈迪指，捲入一個馬來西亞發展有限公司醜聞（1MDB）嘅前首相納吉阿都拉薩因貪腐畀限制出境。
冤枉相思

冤枉相思 (1947年)，香港一齣粵語長片，陳皮、但杜宇導演，薛覺先、紅線女、林妹妹主演。
冤枉相思 (1959年)，香港一齣粵語長片，黃鶴聲導演，芳艷芬、任劍輝主演。
相思河畔

相思河畔 (1965年)，台灣一齣國語片，李金山導演，王滿嬌、楊長江主演。
相思河畔 (1969年)，香港一齣國語片，秦劍導演，胡燕妮、金漢主演。
天地有情

天地有情 (1958年)，香港一齣國語片，金火浪導演，顧媚、王元龍主演。
天地有情 (2003年)，香港一齣粵語動作片，小林三郎導演，尹揚明、黃光亮主演。
電話騙案

響香港，如果有懷疑，可以打電話冧巴：18222。響港澳地區，一般危急情況打電話冧巴：999 (求救電話)。即刻收線亦係防範電話騙案嘅計仔之一。
大地

大地 (1954年)，香港一粵語長片，李晨風導演，吳楚帆、紅線女主演。
大地 (2010年)，中國河南一齣國語片，哈斯朝魯導演，成泰燊、宮哲主演。
何超盈

何超盈（粵拼：ho4 ciu1 jing4，英文：Sabrina Ho，1990年9月24號—）係澳門企業家，澳門賭王何鴻燊四房大女，阿媽係梁安琪。佢係保利拍賣澳門有限公司嘅董事兼首席執行官，超盈文化有限公司嘅創辦人兼首席執行官，同埋係澳門麗景灣酒店嘅擁有者。2016年，佢憑住對澳門即將開幕嘅Palazzo Versace酒店同埋Karl Lagerfeld酒店作出嘅貢獻登上咗福布斯2016亞洲商場女強人專欄。

簡歷
佢家族有猶太荷蘭血統，係荷蘭裔猶太人何仕文（Charles Henry Maurice Bosman）嘅後代，佢重有英國血統。佢有兩個細佬同埋一個細妹，分別係何猷邦、何猷亨、何猷君同何超欣。
佢自細開始學畫畫，受阿爸嘅私人古董、藝術收藏品同支持藝術團體嘅啟發，喺大學時期追求佢自己嘅興趣，2013年喺香港大學藝術系畢業。
佢喺瑞士完成MBA課程，準備投身酒店管理工作。
佢拎咗香港房地產營業員牌照，佢重係一個認可嘅財務顧問 。
何超盈2018年同辛奇隆結婚。2019年8月27號佢開刀生咗8磅重囡囡辛阡覓「荷包蛋」，英文名Audrey Rose。

職業生涯
佢喺自己開公司之前做過幾份唔同嘅工，包括喺一間銀行工作、一間律師樓做實習生同埋喺17歲做過一個高等法院法官嘅助手。
2015年，佢開咗「超盈文化有限公司」，專門舉辦藝術展覽同埋通過設立獎學金去鼓勵年輕藝術家     。同年佢重做咗保利澳門拍賣有限公司嘅CEO兼總監，專門拍賣當代嘅中國同埋亞洲藝術品、書法、古董同理珠寶  。保利澳門喺同年1月喺澳門麗景灣酒店舉辦咗第一場拍賣會，拍賣總額超過24億港幣。
保利澳門係由保利香港同超盈文化共同創辦，佢同保利集團有根深蒂固嘅關係，佢之前喺保利香港做過暑期實習生，佢阿爸喺2003年將圓明園十二生肖頭像之一嘅豬頭像捐咗畀保利藝術博物館。
2015年，佢重接手管理澳門麗景灣酒店，開始將麗景灣酒店打造成藝術酒店，專門舉辦超盈文化同保利澳門嘅活動，佢喺接受訪問嘅時候話麗景灣酒店嘅古老葡萄牙式風格勾起佢同阿爸過家庭週末嘅回憶。
佢喺澳門藝術方面嘅投資同抱負正值澳門政府重點推動文化同創意產業等非博彩旅遊元素。除咗喺藝術方面嘅發展，佢重係澳門兩間新酒店Palazzo Versace酒店同埋Karl Lagerfield酒店嘅項目經理，呢兩間酒店係澳門博彩有限公司即將喺2017年開幕嘅上葡京項目其中一部分。
佢喺接受訪問嘅時候話佢嘅父母對佢有好大嘅影響，佢形容佢阿媽係一個積極、大膽、嚴格但係公平嘅商業女強人，阿爸係一個善待員工嘅商業巨人。佢透露正準備做佢阿媽嘅家族事業接班人，佢讚阿媽做事有幹勁同埋毅力，喺做接班人嘅路上需要細佬嘅幫手 。

藝術收藏
佢花費過千萬買咗好多中國畫家吳冠中嘅畫做私人收藏品。佢欣賞吳冠中嘅作品表達咗西方意識形態嘅影響力同埋國際視野。
佢喺接受訪問嘅時候話佢哋屋企人經常買畫嚟互送生日禮物，佢自己都會去博覽會(例如巴塞爾藝術展)買自己中意嘅藝術品。

政治參與
佢係深圳市政協委員、香港政協青年聯會理事、澳門中華總商會青年委員會委員同埋2015博鰲亞洲青年論壇(香港)籌委會主席。

公開露面
2012年10月，佢出席咗香港演藝學院嘅Moiselle秋冬時裝系列開幕，據悉，佢係香港高級時裝品牌Moiselle創作總監陳柏熹嘅朋友。
2016年1月，佢出席咗香港演藝學院嘅籌款舞會，呢場舞會為香港演藝學院籌得超過700萬港幣。
2016年3月，佢出席咗由美國愛滋病研究基金會喺將軍澳邵氏影城舉行嘅慈善活動，佢細佬何猷君同埋細妹何超欣都出席咗晚禮服場合，佢向基金會嘅五個項目捐咗大約300萬港幣 。
2016年4月，佢應邀出席喺美國波士頓哈佛大學舉行嘅中國論壇做藝術方面嘅主講嘉賓，演講內容係圍繞藝術喺中國嘅發展。。
2016年5月，佢出席喺法國舉行嘅康城影展，應邀支持參展電影「Loving (正在愛)」，同埋出席當地嘅amfAR慈善晚會。
2016年6月，佢應阿爸何鴻燊嘅好朋友英國貴族Sir Ben Slade邀請出席喺英國舉行嘅英國皇家賽馬會活動，仲成為英女皇官方嘉賓。
2016年7月，佢無懼法國尼斯恐襲事件，途經尼斯出席摩納哥紅十字會舉行嘅慈善晚會。

花絮
佢有玩Pokémon Go，佢最中意嘅精靈係波波球。
佢有一個限量版嘅Chanel 1000% be@rbrick巨型模型放喺自己嘅辦公室。
佢對外國語言有興趣，佢識講意大利文、葡萄牙文、普通話、廣東話同埋英文。

䡍事
2013年3月7號，何超盈喺香港時代廣場附近俾記者影到神智唔多清醒，鼻上疑似有白色嘅粉末，結果畀傳媒大肆報道。
大地兒女

大地兒女 (1945年)，香港一齣粵語戰爭片，楊工良導演，吳楚帆、白燕主演。
大地兒女 (1965年)，香港一齣國語、日語戰爭片，胡金銓導演，陳厚、樂蒂、胡金銓主演。
龍鳳呈祥

龍鳳呈祥 (1948年)，香港一齣國片，楊工良導演，白雲、陳娟娟主演。
龍鳳呈祥 (1953年)，香港一齣粵語長片，周詩祿導演，新馬司曾、芳艷芬主演。
龍鳳呈祥 (1964年)，香港一齣國語片，黃域導演，石慧、傅奇主演。
全身游水裝

兩種全身游水裝，左邊嗰種曾經喺2000、2004年奧運會出現過。
全身游水裝
（英文：Body-length swimsuit／Bodyskin），又嗌全身游水衫、全身泳裝（cyun4 san1 wing6 zong1）、全身泳衣（cyun4 san1 wing6 ji1），係游水時或部分海灘活動用嘅一種裝，特色係又薄又貼身兼由上身或手臂扱到髀，佢有連體版同分體版兩種。

初期引起各界關注
睇埋：伊恩科比
全身游水裝面世之前，類似嘅泳裝係多數喺熱天時，用喺潛水方面比較多嘅潛水衫；泳場同海灘嗰啲泳客多數都係着游水褲、一件頭、比堅尼落去游水。1990年代中葉後期，游水裝嘅設計雖然又返到19世紀嘅風格，就係借鑒咗以前潛水裝嘅風格，整咗種由上身扱到腳嘅游水裝出嚟，但縫合方式同埋調節體態嘅方式、使用材料都變咗好多，但嗰時重未面世，直到1999年底，由於澳洲游水選手伊恩科比同體育品牌adidas簽約，話要整件唔俾外人知有幾多嘥士嘅游水裝去比賽。嗰時澳洲代表團同游水品牌SPEEDO簽約而設計呢種全身游水裝，當年年底俾奧組委批准入奧運會比賽。
2000年奧運會喺悉尼開幕後，由於伊恩科比喺游水大賽着咗全身游水裝而攞咗好多個冠軍同埋打破幾次世界紀錄，從而一夜成名，甚至連佢着嗰種游水衫成為關注焦點。相比嗰時游水大賽其它賽道選手，男子比賽着嘅唔係平腳游水褲、長髀游水褲就係三角游水褲；女子比賽着嘅係清一色一件頭。由於伊恩科比嗰時嘅表現令人O嗮嘴，令全身游水裝影響到全球各地，所以引起其它例如SPEEDO、美津濃、arena等好多游水或體育廠商出其它自己嘅同類產品。伊恩科比出道後無耐去咗adidas做嘢，重喺2003年出售咗佢嗰種同系列嘅游水裝而開始流行。
由於呢種游水裝喺水入面有明顯提升速度嘅現象而猛咁流行，甚至出現有運動員同游水教練着全身游水裝去游水，但嗰時好少見。

出現衍生版
第三代全身游水裝。2009年世界游水錦標賽期間，試過有好多位泳手着噉嘅全身游水裝落去游水。
伊恩科比喺2004年奧運會閉幕後宣佈退役後，全身游水裝出現咗「水劍」、「快皮」、「鯊魚皮」等第二代產品，但嗰時重係扱住成條臂髀同成個身背。2008年2月13號，SPEEDO公司研發咗佢嘅第三代全身游水裝產品，重以「世界最快皮」嘅名義而發佈，特色係比前代產品少咗兩個衫袖。2008年奧運會期間，由於米高菲比斯着咗呢種全身游水裝比賽，而完成一人獨攬8冠嘅姿態。嗰屆奧運會游水比賽，由於好多泳手着咗第三代全身游水裝比賽，令冠軍幾乎包攬嗮同出現大規模打破世界紀錄嘅現象；2009年出現第四代產品之後，大規模打破世界紀錄連嗰年羅馬辦嘅世界游水錦標賽都唔例外。
雖然2009年7月12號喺意大利皮斯卡拉舉辦嘅地中海運動會（法文：Jeux Méditerranéens）及同年12月8號喺香港舉辦嘅東亞運動會先後喺游水比賽半佬出現全身游水裝爆裂嘅醜聞，及2010年國際泳協出臺一系列政策嚟打擊「大規模打破世界紀錄」同埋「冠軍幾乎包攬」嘅現象兼喺2012年5月開始收緊咗咁高科技嘅全身游水裝喺大賽嘅使用限制。但佢嘅產品並未出現動搖跡象，重出咗第五代產品兼衍生咗類似「背心+短褲」、「短衫+短褲」、「長衫+短褲」、「長衫+底褲」同埋類似一件頭噉嘅「背心+中褲」嘅連體版，而伊恩科比同米高菲比斯用過嘅類似版重一直留到而家有發售。重有廠商為咗照顧部分泳客話去廁所麻煩或着佢唔方便嘅問題而出現咗分體版。

全身游水裝同氼水裝嘅對比
雖然全身游水裝嘅樣睇落去同氼水裝差唔多，但睇深啲，其實都唔同。

而家全身游水裝嘅品種
全身游水裝從面世到而家，出現過好多種唔同嘅版。多數嚟講男女都啱着。除咗2000年代中葉猛咁出現嘅「長衫+長褲」連體版外，2000年代尾重出現過「背心+短褲」、「短衫+短褲」、「長衫+短褲」、「背心+中褲」嘅連體版，有啲為照顧穿著同埋去廁所方便而整咗分體版。女仔品種重出現「長衫+底褲」同埋「短衫+底褲」連體或分體等呢啲類似一件頭版。
其中喺帶長褲嘅連體全身游水裝重可以細分成有摦手摦腳同冇摦手摦腳兩隻版。
飛車龍虎鬥

飛車龍虎鬥 (1966年)，臺灣一齣國語片，葉春伸導演，田明、高敏玲主演。
飛車龍虎鬥 (1975年)，臺灣一齣國語功夫片，徐大鈞導演，陳道、林鳳嬌主演。
龍虎門

《龍虎門》係香港漫畫家黃玉郎嘅長篇連載武打漫畫作品，1969年到2000年連載。
龍虎風雲

龍虎風雲 (1970年)，香港一齣國語片，王寗生導演，南宮勳、馬驥主演。
龍虎風雲 (1987年)，香港一齣粵語電影，林領東導演，周潤發、李修賢、孫越主演。
龍虎豹

《龍虎豹》（英文：Lung Fu Pao）係一本香港出版嘅鹹書，1984年由已故嘅林國光創刊，第一期封面女郎係陳莉莉，以鹹濕內容為主。
《龍虎豹》初期係十日刊，逢8號、18號、28號出版，1990年代前以東南亞、唐人地方女性鹹相為主，主要專欄目有解答讀者來信嘅「華夫人」，重有「大男人物語」、「龍虎豹勁歌金曲」（改歌詞）等。
呢本嘢以鹹相出位、文詞大膽見稱，迎合讀者口味同主動發掘題材之下，創刊初期曾創下每月銷量超過25萬本紀錄，當時每月淨收入超過港幣一百萬，成為香港本地出產鹹書中嘅經典，曾熱銷至澳門同海外；之後相繼好多鹹書跟風推出，好似同樣係林國光創刊嘅《男子漢》（1997年停刊）、《火麒麟》等。差唔多同期創刊嘅鹹書重有《Playboy雜誌》、《閣樓》中文版（已停刊）等，而龍虎豹所走嘅係相對大眾化基層路線。
1989年六四事件後，本嘢加咗好多政治評論，之後重轉變為揭秘式文章，形式就好似而家啲周刊頭條報道咁；1996年開始，多咗好多以召妓內容為主嘅成人雜誌、「馬報」，搶咗唔小市場，重有好多小型成人小報、雜誌因財政出現危機紛紛停刊，而《龍虎豹》銷量已經無舊時咁勁，反而近年內地自遊行遊客會特登嚟香港買返當年嘅龍虎豹。
而家有啲學者都鐘意用呢本嘢作為參考資料，研究1980年代香港人性愛觀，本嘢而家重有得賣。

文化影響
龍虎豹可以話係鹹書代表，甚至龍虎豹本身已經係鹹書嘅代名詞，你話睇龍虎豹，即係話你睇鹹書，就算你根本唔係睇緊龍虎豹。
香港島中環蘇豪區有日式餐廳用龍虎豹雜誌名做舖名（lúng fu pào/Lung Fu Pao），內貼裸女相，於2021年開業。
龍虎渡姜公

龍虎渡姜公 (1950年)，香港一齣粵語長片，蔣愛民導演，秦小梨、羅家權、林坤山主演。
龍虎渡姜公 (1957年)，香港一齣粵語電影，馮峰導演，黃鶴聲、秦小梨主演。
十三妹

《十三妹》（英文：The Legend of the Unknowns），係香港無綫電視一套電視劇，喺1983年1月24號到2月18號逢禮拜一到五20:30-21:30喺翡翠台首播，長20集，由黃杏秀、翁美玲、湯鎮業、任達華、楊盼盼、李琳琳、黎少芳、朱鐵和、盧國雄、陳有后主演，監製李添勝。主題曲《巾幗英雄》由顧嘉煇作曲、編曲，黃霑填詞，葉麗儀主唱。
匙羹𢳂蛋

匙羹𢳂蛋，運動一種，競技一種，遊戲一種。佢要參加者競步，同時要揸住匙羹，匙羹裝住隻蛋，由頭到尾行去衝綫。一邊走，一邊唔畀隻蛋跌，考人平衡。至於跌咗蛋，鬆啲原地執返再走，嚴啲就出局。出術有黐住隻蛋，或者手指頂住，有時會考慮對應。唔祇用手揸匙羹，用口擔都有。
原本英國鄉村競技，一八九四年有記載，一八九七年喺鄕間用來慶祝英女王域多利鑽禧，同時有扯大纜、蒙眼推車。一九二〇年起，就變成家長玩。直至二十世紀五十年代，劍橋大學聖三一學院，職工都有玩。至今就變成小學運動會項目，類似項目有跳蔴包袋、二人三足等。另外蛋同復活節有關，除咗獵蛋，有啲地方復活節會玩匙羹𢳂蛋。
匙羹𢳂蛋有變化玩法，好似接力咁，隻蛋傳畀下一個，蛋匙羹傳匙羹，又或者，連匙羹連蛋都交畀下一個。
蛋呢。有用生雞蛋，亦有用熟雞蛋，後來亦有木造塑膠造。現存有木造套裝，二十世紀二十年代。現今少用生雞蛋，擔心細蚊仔食物敏感，擔心爛蛋有沙門氏菌，保險唔包，或者保費好貴。
健力士世界紀錄大全，都有好幾種世界紀錄。好似一百米至快，口擔一百米至快。一哩至快，一哩雙手揸至快，一哩口擔至快。一九九〇年，倫敦馬拉松，有參加者用生蛋玩匙羹𢳂蛋，用甜品羹用生蛋走足全程。甚至有人試一個禮拜走到幾遠。
菱形

菱形係四邊一樣長嘅四邊形，同時有鷂形同平行四邊形的特性。如果四個內角都係直角，就係正方形。
冠冕

冠冕（Crown）係指有權力嘅人戴上頭頂嘅頭飾。喺西洋文化入面，國王同王族戴上頭頂嘅頭飾就係王冠。而東亞文化入面，君主同男性王族戴上頭頂嘅頭飾就係冕冠。